open-index/open-wikipedia-markdown huggingface dataset:
মহেন্দ্র নাগামুতু

**মহেন্দ্র বীরেন নাগামুতু** (; জন্ম: ৯ অক্টোবর, ১৯৭৫) বারবাইসের হুইম এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০ থেকে ২০০২ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। লেগ ব্রেক বোলিংয়ের পাশাপাশি বামহাতে নিচেরসারিতে কার্যকরী ব্যাটিংশৈলী প্রদর্শন করেছেন **মহেন্দ্র নাগামুতু**।

## খেলোয়াড়ী জীবন
১৯৯৪-৯৫ মৌসুম থেকে মহেন্দ্র নাগামুতু’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পাঁচটিমাত্র টেস্ট ও চব্বিশটি একদিনের আন্তর্জাতিকে অংশগ্রহণ করেছেন মহেন্দ্র নাগামুতু। ৩১ আগস্ট, ২০০০ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ অক্টোবর, ২০০২ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

২০০০-০১ মৌসুমে অস্ট্রেলিয়া গমন করেন। সিডনিতে সিরিজের দ্বিতীয় টেস্টে ৬৮ রান করেছিলেন। লেগ ব্রেক বোলিংয়ে দক্ষ থাকা সত্ত্বেও ব্যাটসম্যান হিসেবে বুক বরাবর উঠে আসা বলগুলোকে সাবলীল ভঙ্গীমায় স্বাচ্ছন্দ্যে মোকাবেলা করেছিলেন। আক্রমণাত্মক ঢংয়ের অধিকারী বামহাতি ব্যাটসম্যান মহেন্দ্র নাগামুতু অসাধারণ ফিল্ডার হিসেবেও সুনাম কুড়িয়েছেন।

## ব্যক্তিগত জীবন
ভারতীয় বংশোদ্ভূত অপর দুই বিখ্যাত ওয়েস্ট ইন্ডিয়ান ব্যাটসম্যান - রোহন কানহাই ও আলভিন কালীচরণের ভাইপো তিনি। তার আরেক ভাই বিশাল নাগামুতু গায়ানার পক্ষে প্রথম-শ্রেণীর ক্রিকেট খেলেছেন।

## তথ্যসূত্র

## আরও দেখুন
* পেড্রো কলিন্স
* ডেসমন্ড লুইস
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গায়ানি ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:গায়ানীয় হিন্দু
বিষয়শ্রেণী:ইন্দো-গায়ানীয় ব্যক্তি
২০২২ পাকিস্তান পুরুষ ক্রিকেট দলের নেদারল্যান্ডস সফর

পাকিস্তান পুরুষ ক্রিকেট দল ২০২২ সালের আগস্ট মাসে তিনটি একদিনের আন্তর্জাতিক (ওডিআই) ম্যাচ খেলার জন্য নেদারল্যান্ডস সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। এটি ছিল দলদ্বয়ের মধ্যে অনুষ্ঠিত প্রথম দ্বিপাক্ষিক ওডিআই সিরিজ।

সিরিজটি প্রথম ২০২০ সালের জুলাই মাসে অনুষ্ঠিত হওয়ার কথা ছিল, কিন্তু কোভিড-১৯ মহামারির কারণে পরবর্তীতে নেদারল্যান্ডসে সব ধরনের ক্রীড়া আয়োজন স্থগিত করা হয়। ২০২২ সালের এপ্রিল মাসে নিশ্চিত করা হয় যে সিরিজটি ২০২২ সালের আগস্ট মাসে অনুষ্ঠিত হবে। ২০২২ সালের ২০ এপ্রিল সফরের সূচি ঘোষিত হয়।

সিরিজে পাকিস্তান ৩–০ ব্যবধানে জয়ী হয়।

## দলীয় সদস্য

চোটের কারণে শাহিন শাহ আফ্রিদি তৃতীয় ওডিআই ম্যাচের আগে পাকিস্তান দল থেকে ছিটকে যান।

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২২-এ ওলন্দাজ ক্রিকেট
বিষয়শ্রেণী:২০২২-এ পাকিস্তানি ক্রিকেট
বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা
বিষয়শ্রেণী:পাকিস্তান ক্রিকেট দলের বিদেশ সফর
বিষয়শ্রেণী:নেদারল্যান্ডসে আন্তর্জাতিক ক্রিকেট সফর
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
তমঘা-ই-ইমতিয়াজ

**তমঘা-ই-ইমতিয়াজ** ( বাংলা: *শ্রেষ্ঠত্ব পুরস্কার*) পাকিস্তানের একটি রাষ্ট্র সম্মানিত সম্মান । এটি পাকিস্তানের যে কোনও নাগরিককে তাদের অর্জনের ভিত্তিতে দেওয়া হয়। যদিও এটি বেসামরিক পুরস্কার, এটি পাকিস্তান সশস্ত্র বাহিনীর কর্মকর্তাদেরও প্রদান করা যেতে পারে এবং তাদের ইউনিফর্মে পরিধান করা যেতে পারে। এটি বিদেশী নাগরিকদেরও ভূষিত করা যেতে পারে যারা পাকিস্তানে দুর্দান্ত সেবা করেছে। এটি পাকিস্তানের রাষ্ট্রপতি কর্তৃক সেনা শহীদদের মাঝে মাঝে ভূষিত করা হয়।

## প্রাপক

* এএস নাথানিয়েল, মোহাম্মদ আলী জিন্নাহর শেষ দিনগুলিতে সেবা করেছেন 
* কমান্ডার ফররুখ নাদিম (২০১১)  
* নূর জেহান (১৯৬) - পাকিস্তান ও ভারতের মধ্যে ১৯৬৫ সালের যুদ্ধের সময় দেশাত্মমূলক গানের জন্য  
* শওকত থানভী (১৯৬২) - সাংবাদিক, কৌতুকবিদ  
* আলী আনোয়ার খোকর (২০০৩)  
* মিয়া মুহাম্মদ লতিফ (২০০৪) - শিল্পপতি  
* রহিমুল্লাহ ইউসুফজাই (২০০৪) - সাংবাদিক  
* আবরার-উল-হক (২০০৫) - পাবলিক সার্ভিস / সঙ্গীত / জনহিতকর  
* মনজুর নিয়াজী কাওয়াল, করাচি (২০০৫)  
* হাদিকা কিয়ানী (২০০৬) - গান  
* জুনায়েদ জামশেদ (২০০৭) - গান   
* হাকিম রিজওয়ান হাফিজ মালিক (২০০৭) (টিব) 
* আতিফ আসলাম (২০০৮) - গান  
* কানওয়াল ফিরোজ (২০০৯) - সাহিত্য 
* কামার শাহবাজ (২০১০) - সিন্ধি / উর্দু কাব্য  
* সুজাউদ্দিন মালিক (২০১০) - ভারোত্তোলন 
* রায়হান মার্চেন্ট (২০১২) 
* সাবা কামার (২০১২) 
* সামি খান (২০১২) 
* অধ্যাপক শোয়েব হাশমি - নাট্যকার  
* চৌধুরী ফয়সাল মোশতাক (২০১৩) 
* ডাঃ মুহাম্মদ তাহির শাহ (২০১৪) 
* ডাঃ নওমান নিয়াজ (২০১৪) 
* সাদাত সৈয়দ  (২০১৪) 
* শাকিল অজ (২০১৪) - শিক্ষা করাচি বিশ্ববিদ্যালয় 
* হাজী দারাজ খান (২০১৬) - সামাজিক কাজ  
* মোহাম্মদ হামেদ  শহীদ (২০১৬)  
* লেঃ কর্নেল আবিদ কুরেইশি টিআই(এম), সিএমআই (আর্টিলারি) (২০০৫) - মিলিটারি, জয়েন্ট ডিরেক্টর অ্যান্টি ড্রাগস ড্রাগ ফোর্স পাঞ্জাবের দায়িত্ব পালনকালে।  
* উইং কমান্ডার সৈয়দ শাহজাদা আলম (২০১৬) - সামরিক  
* ডঃ সুমিন জামালী (২০১৯) - নির্বাহী পরিচালক, জিন্নাহ স্নাতকোত্তর মেডিকেল সেন্টার  
* মেহউইশ হায়াত (২০১৯) - অভিনেত্রী 
* নবী বখশ খান বালুচ - পণ্ডিত ও লেখক 
* ইশরাত সাকিব

## তথ্যসূত্র

বিষয়শ্রেণী:পাকিস্তানের সামরিক পুরস্কার ও সম্মাননা
বিষয়শ্রেণী:পাকিস্তানের বেসামরিক পুরস্কার ও সম্মাননা
বিষয়শ্রেণী:তমঘা-ই-ইমতিয়াজ প্রাপক
নির্বিচারে গ্রেপ্তার এবং আটক

**নির্বিচারে গ্রেপ্তার** এবং **নির্বিচারে আটকে রাখা** হচ্ছে কোনও মামলায় কোনও ব্যক্তিকে গ্রেপ্তার বা আটকে রাখা যার বিরুদ্ধে আইনি সংবিধানের বিপরীতে অপরাধ সংঘটিত করেছে এমন সম্ভাবনা বা কোন প্রমাণ নেই বা যেখানে আইন বা আদেশের যথাযথ প্রক্রিয়া হয়নি বা যেখানে আইন বা শৃঙ্খলার যথাযথ প্রক্রিয়া হয়নি।

## পটভূমি
কার্যত সমস্ত ব্যক্তি যারা নির্বিচারে গ্রেপ্তার হন তাদের কেন গ্রেপ্তার করা হচ্ছে সে সম্পর্কে তাদের কোনও ব্যাখ্যা দেওয়া হয়না, এবং তাদের কোনও গ্রেপ্তারি পরোয়ানাও দেখানো হয়না। সামাজিক প্রেক্ষাপটের উপর নির্ভর করে, অনেক বা নির্বিচারে গ্রেপ্তারকৃত ব্যক্তিদের নির্জন কারাবাসে আবদ্ধ করা হতে পারে এবং তাদের অবস্থান তাদের পরিবার, সহযোগী, জনসাধারণ এবং খোলা বিচার আদালত থেকে গোপন করা হতে পারে। যে সকল ব্যক্তি নির্বিচারে গ্রেপ্তার এবং আটক হয়েছেন তারা জিজ্ঞাসাবাদের সময় শারীরিক বা মানসিক নির্যাতনের শিকার হন এবং পাশাপাশি তাদেরকে আটককারীরা বিচারবহির্ভূত শাস্তি এবং অন্যান্য গালিগালাজ করে।

## আন্তর্জাতিক আইন
জাতিসংঘের মানবাধিকার বিভাগ কর্তৃক নির্বিচারে কোনও ব্যক্তিকে তাদের আজাদী থেকে বঞ্চিত করা নিষিদ্ধ।  ১৯৪৮ সালের মানবাধিকারের সর্বজনীন ঘোষণার অনুচ্ছেদ ৯ এটি হুকুম দিয়েছে যে, "কাউকেই খেয়ালখুশীমত গ্রেপ্তার বা অন্তরীণ করা কিংবা নির্বাসন দেওয়া যাবে না।"; নিজের অধিকার ও দায়িত্ব নির্ধারণ এবং নিজের বিরুদ্ধে আনীত ফৌজদারী অভিযোগ নিরূপণের জন্য প্রত্যেকেরই পূর্ণ সমতার ভিত্তিতে একটি স্বাধীন এবং নিরপেক্ষ বিচার-আদালতে প্রকাশ্য শুনানি লাভের অধিকার রয়েছে। দণ্ডযোগ্য অপরাধে অভিযুক্ত প্রত্যেক ব্যক্তির আত্মপক্ষ সমর্থনের নিশ্চিত অধিকারসম্বলিত একটি প্রকাশ্য আদালতে আইনানুসারে দোষী প্রমাণিত না হওয়া পর্যন্ত নির্দোষ গণ্য হওয়ার অধিকার থাকবে। কা‌উকে‌ই এমন কোন কাজ বা ত্রুটির জন্য দণ্ডযোগ্য অপরাধে দোষী সাব্যস্ত করা যাবে না, যে কাজ বা ত্রুটি সংঘটনের সময় জাতীয় বা আন্তর্জাতিক আ‌ইনে দণ্ডনীয় অপরাধ ছিলনা। দণ্ডযোগ্য অপরাধ সংঘটনের সময় যে শাস্তি প্রযোজ্য ছিল, তার চেয়ে গুরুতর শাস্তি‌ও দে‌ওয়া চলবে না। পাশাপাশি, নাগরিক ও রাজনৈতিক অধিকার সম্পর্কিত আন্তর্জাতিক চুক্তিটি অনুচ্ছেদ ৯ দ্বারা নির্বিচারে গ্রেপ্তার এবং আটক থেকে সুরক্ষা নির্দিষ্ট করে।

## তথ্যসূত্র

## বহিঃসংযোগ
*Behind the Wire: An Update to Ending Secret Detentions (2005), Human Rights First

বিষয়শ্রেণী:কারাদন্ড ও আটক
বিষয়শ্রেণী:সন্ত্রাসদমন
বিষয়শ্রেণী:জরুরি আইন
বিষয়শ্রেণী:মানবাধিকার লঙ্ঘন
বিষয়শ্রেণী:অপহরণ
বিষয়শ্রেণী:রাজনৈতিক দমন
বিষয়শ্রেণী:আইন প্রয়োগকারী সংস্থা
বিষয়শ্রেণী:পুলিশের অসদাচরণ
বিষয়শ্রেণী:কারাদণ্ড এবং আটকাবস্থা
বিষয়শ্রেণী:সন্ত্রাসবাদ দমন
বিষয়শ্রেণী:আইন প্রয়োগ
২৫তম বাচসাস পুরস্কার

**২৫তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের পঞ্চবিংশতম আয়োজন। ২০০৩ সালের চলচ্চিত্র, টেলিভিশন, মঞ্চ ও সঙ্গীতের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ৫৪টি বিভাগে ৫২ জন বিজয়ীকে পুরস্কার প্রদান করা হয়। *[[আধিয়ার]]* শ্রেষ্ঠ চলচ্চিত্রসহ সর্বাধিক ৬টি বিভাগে পুরস্কার অর্জন করে।

## বিজয়ীদের তালিকা
### চলচ্চিত্র

### আজীবন সম্মাননা ও স্মারক পুরস্কার
* চলচ্চিত্র: সুভাষ দত্ত
* সঙ্গীত: আব্দুল জব্বার ও আপেল মাহমুদ
* আজিজ মিসির সমালোচক পুরস্কার: অরুন চৌধুরী (নাট্যকার)
* বিশেষ সম্মাননা পুরস্কার: মিতালী মুখার্জী (কণ্ঠশিল্পী)

### টেলিভিশন

### মঞ্চনাটক

### সঙ্গীত

## আরও দেখুন
* ২৮তম জাতীয় চলচ্চিত্র পুরস্কার (বাংলাদেশ)
* ৬ষ্ঠ মেরিল-প্রথম আলো পুরস্কার

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:২০০৩-এর চলচ্চিত্র পুরস্কার
বিষয়শ্রেণী:২০০৩-এর টেলিভিশন পুরস্কার
বিষয়শ্রেণী:২০০৩-এর মঞ্চ পুরস্কার
বিষয়শ্রেণী:২০০৩-এর সঙ্গীত পুরস্কার
কাজী কানিজ সুলতানা

**কাজী কানিজ সুলতানা হেলেন** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৯ থেকে নির্বাচিত জাতীয় সংসদ সদস্য ছিলেন।

## জন্ম ও প্রাথমিক জীবন
কাজী কানিজ সুলতানা পটুয়াখালী জেলার সদর উপজেলার মৌকরন গ্রামের কাজী বাড়িতে জন্মগ্রহণ করেন। তার পিতা মোঃ সিরাজুল ইসলাম ও মাতা মৃত সুফিয়া বেগম। তিনি ঢাকা বিশ্ববিদ্যালয় থেকে পড়ালেখা করেন। তার শিক্ষাগত যোগ্যতা এমএ। তিনি পটুয়াখালী শহরের সবুজবাগ এলাকায় বসবাস করতেন।

## রাজনৈতিক ও কর্মজীবন
কাজী কানিজ সুলতানা বাংলাদেশ মহিলা আওয়ামী লীগের কেন্দ্রীয় কার্যনির্বাহী কমিটির সদস্য, পটুয়াখালী জেলা জাতীয় মহিলা সংস্থার চেয়ারম্যান, পটুয়াখালী জেলা মহিলা আওয়ামী লীগের সভানেত্রী ত্রাণ ও দুর্যোগ ব্যবস্থাপনা ও সমাজ কল্যাণ মন্ত্রানালয় সম্পর্কীত স্থায়ী কমিটির সদস্য। তিনি একাদশ জাতীয় সংসদের সংরক্ষিত নারী আসন-২৯ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

পটুয়াখালী সিনিয়র জুডিশিয়াল ম্যাজিস্ট্রেট ইমরান আহমেদ ২০২৫ সালের ১৪ মে একটি মামলায় তার দেশ ত্যাগে নিষেধাজ্ঞা জারি করেন।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৬১-এ জন্ম
বিষয়শ্রেণী:পটুয়াখালীর ব্যক্তি
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিমূর্ত অভিব্যক্তিবাদ

thumb|আরশিল গোর্কি - দ্য লিভার ইজ দ্য কক্স কোম্ব
**বিমূর্ত অভিব্যক্তিবাদ** মার্কিন চিত্রকলার ইতিহাসে দ্বিতীয় বিশ্বযুদ্ধ-পরবর্তীকালের একটি  শিল্প আন্দোলন। ১৯৪০-এর দশকে নিউ ইয়র্ক শহরে এটির বিকাশ ঘটে। এটি ছিল বিশ্ব পর্যায়ে প্রভাব বিস্তারকারী প্রথম সম্পূর্ণরূপে মার্কিন শিল্প আন্দোলন। এই আন্দোলনের ফলে প্যারিসের বদলে নিউইয়র্ক  শহর পশ্চিমা বিশ্বের শিল্পকলা জগতের কেন্দ্রে পরিণত হয়। 

যদিও *বিমূর্ত অভিব্যক্তিবাদ* পরিভাষাটি মার্কিন শিল্প সমালোচক রবার্ট কোটস ১৯৪৬ সালে প্রথম মার্কিন শিল্পকলার গবেষণায় প্রয়োগ করেছিলেন, তার আগেই জার্মানির *[[ডের ষ্টুর্ম]]* নামের সাময়িকীতে ১৯১৯ সালে জার্মান অভিব্যক্তিবাদ বিষয়ে এই পরিভাষাটি প্রথম ব্যবহৃত হয়েছিল। মার্কিন যুক্তরাষ্ট্রে আলফ্রেড বার  ১৯২৯ সালে ওয়াসিলি ক্যান্ডিনস্কির শিল্পকর্ম সম্পর্কিত আলোচনায় পরিভাষাটি প্রথম ব্যবহার করেছিলেন।

## শৈলী

## তথ্যসূত্র

বিষয়শ্রেণী:আধুনিক শিল্পকলা
বিষয়শ্রেণী:মার্কিন শিল্পকলা
বিষয়শ্রেণী:সমসাময়িক শিল্পকলা আন্দোলন
বিষয়শ্রেণী:আভঁ-গার্দ শিল্পকলা
বিষয়শ্রেণী:বিমূর্ত অভিব্যক্তিবাদ
বিষয়শ্রেণী:বিমূর্ত শিল্প
নগদা শিমলা ইউনিয়ন

**নগদা শিমলা ইউনিয়ন** বাংলাদেশের ঢাকা বিভাগের টাঙ্গাইল জেলার গোপালপুর উপজেলার একটি ইউনিয়ন। এটি গোপালপুরের ৮ কিমি&nbsp;দক্ষিণ পূর্বে এবং টাঙ্গাইল জেলা সদর থেকে ৫৫ কিমি উত্তরে অবস্থিত।

## জনসংখ্যার উপাত্ত
বাংলাদেশ পরিসংখ্যান ব্যুরো দ্বারা সম্পাদিত জনসংখ্যা ২০১১ অনুসারে নাগদা সিমলা ইউনিয়নের মোট জনসংখ্যা ৩১৪৩৬ জন। মোট ৭৬২৪টি পরিবার রয়েছে।

## শিক্ষা
নাগদা সিমলা ইউনিয়নের শিক্ষার হার ৪৭.৫% (পুরুষ -৫০.৩%, মহিলা -৪৪.৭%)।

## আরও দেখুন
* টাঙ্গাইল জেলা ইউনিয়ন পরিষদসমূহ

## তথ্যসূত্র

বিষয়শ্রেণী:গোপালপুর উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
এএফসি নারী এশিয়ান কাপ

**এএফসি মহিলা এশিয়ান কাপ** () *(পূর্বে: এএফসি মহিলা চ্যাম্পিয়নশিপ)* হলো এশিয়ান ফুটবল কনফেডারেশনের (এএফসি) অন্তর্ভুক্ত মহিলা ফুটবলের জাতীয় দলগুলির অংশগ্রহণে চার বছর পর পর অনুষ্ঠিত একটি প্রতিযোগিতা। এটি এএফসি অঞ্চলে মহিলা জাতীয় দলের প্রধান ফুটবল প্রতিযোগিতা। প্রতিযোগিতাটি এশিয়ান মহিলা ফুটবল চ্যাম্পিয়নশিপ এবং এশিয়ান মহিলা চ্যাম্পিয়নশিপ হিসাবেও পরিচিত। এখন পর্যন্ত ২০টি প্রতিযোগিতা অনুষ্ঠিত হয়েছে, বর্তমান চ্যাম্পিয়ন হলো গনচীন। প্রতিযোগিতাটি ফিফা মহিলা বিশ্বকাপের চূড়ান্ত পর্বের জন্য এশীয় অঞ্চলের বাছাই পর্ব হিসেবেও কাজ করে।

## সংক্ষিপ্ত বিবরণ
মহিলা ফুটবলের জন্য দায়িত্বপ্রাপ্ত এএফসির একটি অংশ এশিয়ান লেডিজ ফুটবল কনফেডারেশন (এএলএফসি) এই প্রতিযোগিতাটি চালু করে। প্রথম প্রতিযোগিতাটি ১৯৭৫ সালে অনুষ্ঠিত হয় এবং প্রতি দুই বছর পর পর এটি অনুষ্ঠিত হয়, তবে ১৯৮০ এর দশকে প্রতি তিন বছর পর পর প্রতিযোগিতা অনুষ্ঠিত হয়। এএলএফসি প্রাথমিকভাবে একটি পৃথক সংস্থা ছিল তবে ১৯৮৬ সালে এটি এএফসিতে অন্তর্ভুক্ত হয়।

এই প্রতিযোগিতায় প্রশান্ত মহাসাগরীয় অঞ্চলের দেশগুলির আধিপত্য দেখা যায়, চীন মহিলা জাতীয় ফুটবল দল টানা ৭ বার সহ মোট ৮ বার চ্যাম্পিয়ন হয়েছে।

টুর্নামেন্টেটি ২০১৪ সাল থেকে প্রতি ৪ বছর পর পর অনুষ্ঠিত হচ্ছে, কারণ এএফসি ঘোষণা করে যে এশিয়ান কাপটি ২০১৫ ফিফা মহিলা বিশ্বকাপের বাছাই পর্ব হিসাবে কাজ করবে।

১৯৭৫ থেকে ১৯৮১ পর্যন্ত ম্যাচগুলির সময়কাল ৬০ মিনিট ছিল।

## ফলাফল

**টীকা:** *অ.স.প*: অতিরিক্ত সময়ের পরে 

## জাতীয় দলের সফলতা

## অংশগ্রহণকারী দেশসমূহ

* × = ভারত কোভিড-১৯ মহামারীর জন্য দলগঠনে অক্ষম হওয়ায় ২০২২ মৌসুমের মাঝেই নাম প্রত্যাহার করে নেয়
* গ্রুপ = গ্রুপ পর্বে বিদায়
* কোফা = কোয়ার্টার-ফাইনাল পর্বে বিদায়
* সেফা = সেমি-ফাইনাল পর্বে বিদায়

## সাধারণ পরিসংখ্যান
২০১৮ পর্যন্ত

## আরও দেখুন
* এএফসি মহিলা চ্যাম্পিয়ন্স লিগ 
* এএফসি মহিলা ক্লাব চ্যাম্পিয়নশিপ
----
* মহিলা কোপা আমেরিকা
* কনকাকাফ ডব্লিউ চ্যাম্পিয়নশিপ
* নারী আফ্রিকা কাপ অব নেশন্স
* উয়েফা মহিলা চ্যাম্পিয়নশিপ
* ওএফসি মহিলা নেশন্স কাপ

## তথ্যসূত্র

## বহিঃসংযোগ
* অফিসিয়াল ওয়েবসাইট
* আরএসএসএসএফ-এ টুর্নামেন্টের ইতিহাস

বিষয়শ্রেণী:এশীয় চ্যাম্পিয়নশিপ
বিষয়শ্রেণী:১৯৭৫-এ প্রতিষ্ঠিত পুনরাবৃত্ত ক্রীড়া ঘটনা
বিষয়শ্রেণী:এএফসি নারী কাপ
বিষয়শ্রেণী:নারী জাতীয় দলের এএফসি প্রতিযোগিতা
২৬তম বাচসাস পুরস্কার

**২৬তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ছাব্বিশতম আয়োজন। ২০০৪ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৮ জন বিজয়ীকে পুরস্কার প্রদান করা হয়। *[[দূরত্ব (চলচ্চিত্র)|দূরত্ব]]* চলচ্চিত্রটি সর্বাধিক ৫টি বিভাগে পুরস্কার অর্জন করে।

## বিজয়ীদের তালিকা
### চলচ্চিত্র

### টেলিভিশন

### সঙ্গীত

## আরও দেখুন
* ২৯তম জাতীয় চলচ্চিত্র পুরস্কার (বাংলাদেশ)
* ৭ম মেরিল-প্রথম আলো পুরস্কার

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:২০০৪-এর চলচ্চিত্র পুরস্কার
বিষয়শ্রেণী:২০০৪-এর টেলিভিশন পুরস্কার
বিষয়শ্রেণী:২০০৪-এর সঙ্গীত পুরস্কার
২৭তম বাচসাস পুরস্কার

**২৭তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের সাতাশতম আয়োজন। ২০০৫ সালের চলচ্চিত্র, টেলিভিশন ও নৃত্যের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ৮৪ জন বিজয়ীকে পুরস্কার প্রদান করা হয়।

## বিজয়ীদের তালিকা
### চলচ্চিত্র

### আজীবন সম্মাননা
* চলচ্চিত্র: আমজাদ হোসেন
* সঙ্গীত: রুনা লায়লা
* বিশেষ সম্মাননা: ফেরদৌস আরা (সঙ্গীত)
* সুস্থধারার চলচ্চিত্রে অবদান: চ্যানেল আই

### সাংবাদিকতা
* সাংবাদিকতা: গোলাম কিবরিয়া, শামসুদ্দিন আহমেদ, আব্দুস সালাম মোরশেদী, এমদাদুল হক

### টেলিভিশন

### নৃত্য
* সেরা নৃত্যশিল্পী: জিনাত বরকতউল্লাহ
* সেরা জুরি পুরস্কার: জিনিয়া

## আরও দেখুন
* ৩০তম জাতীয় চলচ্চিত্র পুরস্কার (বাংলাদেশ)
* ৮ম মেরিল-প্রথম আলো পুরস্কার

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:২০০৫-এর চলচ্চিত্র পুরস্কার
বিষয়শ্রেণী:২০০৫-এর টেলিভিশন পুরস্কার
ফরিদা খানম

**ফরিদা খানম সাকি** নোয়াখালী নারী মুক্তিযোদ্ধা ও বাংলাদেশ আওয়ামী লীগের রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৩ থেকে নির্বাচিত জাতীয় সংসদ সদস্য।

## প্রাথমিক ও পারিবারিক জীবন
ফরিদা খানম সাকি ১৮ সেপ্টেম্বর ১৯৪৯ সালে পূর্ব পাকিস্তানের নোয়াখালীতে (বর্তমান বাংলাদেশ) জন্মগ্রহণ করেন। তার পিতা আবদুল আলীম ও মা লুৎফুন নাহার বেগম। তার নানা নোয়াখালী জেলা আওয়ামী লীগের প্রতিষ্ঠাতা সভাপতি উকিল সেকান্দার মিয়া ভুলু মুক্তিযুদ্ধে শহীদ হয়েছেন ও মামা শাহাব উদ্দিন ইস্কান্দার কচি এমসিএ ছিলেন৷ তার এক ভাই এবং এক বোনও মুক্তিযোদ্ধা। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য, নোয়াখালী জেলা আওয়ামী লীগের সাবেক সভাপতি, মুক্তিযোদ্ধা ও মুজিব বাহিনীর জেলা প্রধান মাহমুদুর রহমান বেলায়েতের সহধর্মীনী।

## রাজনৈতিক ও কর্মজীবন
ফরিদা খানম সাকি ১৯৬৫ সালে নোয়াখালী সরকারি কলেজ ছাত্রলীগের রাজনীতির সাথে জড়িত ছিলেন৷ ঢাকা বিশ্ববিদ্যালয়ে ভর্তির পর ১৯৬৯ সালে পূর্ব পাকিস্তান ছাত্রলীগের কেন্দ্রীয় কার্যকরী কমিটির সদস্য হিসেবে দায়িত্ব পালন করেন৷ ঢাকা বিশ্ববিদ্যালয়ের বাংলা বিভাগে ছিলেন শেখ হাসিনা`র সহপাঠী। ১৯৭১ সালের ফেব্রুয়ারি মাসে ভারতে প্রশিক্ষণ গ্রহণের পর সরাসরি মুক্তিযুদ্ধে অংশগ্রহণ করেন। তিনি একাদশ জাতীয় সংসদের সংরক্ষিত নারী আসন-৩৩ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:জীবিত ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী রাজনীতিবিদ
বিষয়শ্রেণী:নোয়াখালী জেলার ব্যক্তি
বিষয়শ্রেণী:দ্বাদশ জাতীয় সংসদ সদস্য
উত্তরমুদ্রণ

থাম্ব
শিক্ষায়তনিক প্রকাশনায়, **উত্তরমুদ্রণ** হচ্ছে কোনো গবেষণা সাময়িকী নিবন্ধের একটি ডিজিটাল খসড়া যা সমৃদ্ধশালী বা সমকক্ষ পর্যালোচনা করা হয়েছে। সমকক্ষ পর্যালোচনার আগে একটি ডিজিটাল খসড়াকে প্রাকমুদ্রণ বলা হয়। যৌথভাবে উত্তরমুদ্রণ এবং প্রাকমুদ্রণকে বৈদ্যুতিন-মুদ্রণ বা ইলেকট্রনিক-মুদ্রণ বা ই-মুদ্রণ বলে।

ক্রসরেফ পরিভাষায় প্রকাশিত, *লেখকের মূল সংস্করণ* থেকে শুরু করে *গ্রহণযোগ্য সংস্করণের* পূর্বে যে কোনো খসড়া হল একটি প্রাকমুদ্রণ, অপরপক্ষে পরবর্তী *গ্রহণযোগ্য সংস্করণ* থেকে যে কোনো *রেকর্ড বা নির্দিষ্ট কাজের সংস্করণ* সহ খসড়া হল একটি উত্তরমুদ্রণ।

উন্মুক্ত সংরক্ষণাগার উদ্যোগ বা ওপেন আর্কাইভ ইনিশিয়েটিভ প্রবর্তনের পর, প্রাকমুদ্রণ ও উত্তরমুদ্রণগুলো প্রাতিষ্ঠানিক সংগ্রহস্থলে জমা দেওয়া হয়েছে। যা আন্তঃব্যবহারযোগ্য কারণ তারা মেটাউপাত্ত সংরক্ষণ করার জন্য মেটাডেটা সংগ্রহের জন্য উন্মুক্ত সংরক্ষণাগার উদ্যোগ প্রোটোকল-এর সাথে সম্মতিযুক্ত।

অনলাইনে গবেষণা নিখরচায় প্রবেশযোগ্য করার জন্য মূলত ইপ্রিন্ট উন্মুক্ত প্রবেশাধিকার উদ্যোগের কেন্দ্রবিন্দুতে রয়েছে। ইপ্রিন্টগুলি প্রথমে স্বেচ্ছাচারিত ওয়েবসাইটগুলিতে জমা দেওয়া বা স্ব-সংরক্ষণাগারভুক্ত করা হত এবং তারপরে সাইটসিয়ার-এর (এবং সম্প্রতি গুগল স্কলার) মতো ভার্চুয়াল সংরক্ষণাগার দ্বারা সংগ্রহ করা হয়েছিল, বা সেগুলি আর্কাইভ(arXiv.org) বা পাবমেড সেন্ট্রালের মতো কেন্দ্রীয় অনুশাসনীয় সংরক্ষণাগারগুলিতে জমা করা হয়েছিল।

## তথ্যসূত্র

বিষয়শ্রেণী:উচ্চশিক্ষায়তনিক প্রকাশনা
বিষয়শ্রেণী:উন্মুক্ত প্রবেশাধিকার (প্রকাশন)
বরকত উল্লাহ বুলু

**বরকত উল্লাহ বুলু** হলেন বাংলাদেশ জাতীয়তাবাদী দলের একজন রাজনীতিবিদ যিনি নোয়াখালী-২ ও নোয়াখালী-৩ আসনের সাবেক সাংসদ।

## প্রাথমিক জীবন
বরকত উল্লাহ বুলু ২০ ডিসেম্বর ১৯৫৬ সালে পূর্ব পাকিস্তানের নোয়াখালীর বেগমগঞ্জে জন্মগ্রহণ করেন। তার পিতা আবদুর রহমান এবং মা কর্ফুলেন্নেসা। তিনি বটতলি বাজার প্রাথমিক বিদ্যালয়ে শিক্ষা জীবন শুরু করেন। ১৯৮০ সালে বিজ্ঞানে স্নাতক ডিগ্রি লাভ করেন।

## রাজনৈতিক জীবন
বরকত উল্লাহ বুলু ১৯৮৯ সালে বিএনপির নির্বাহী কমিটির সদস্য নির্বাচিত হন। তিনি বাংলাদেশ জাতীয়তাবাদী দল বিএনপির কেন্দ্রীয় যুগ্মমহাসচিব হিসাবে দায়িত্ব পালন করছেন। তিনি যুবদলের কেন্দ্রীয় সভাপতি ছিলেন। বর্তমানে তিনি কেন্দ্রীয় বিএনপির ভাইস চেয়ারম্যান হিসেবে দায়িত্ব পালন করছেন। তিনি ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ ও জুন ১৯৯৬ সালের সপ্তম জাতীয় সংসদ নির্বাচনে নোয়াখালী-২ আসন থেকে ও ২০০৮ সালের নবম জাতীয় সংসদ নির্বাচনে নোয়াখালী-৩ আসন থেকে সংসদ সদস্য নির্বাচিত হয়েছিলেন। তিনি বাণিজ্য মন্ত্রণালয়ের উপদেষ্টা পদেও দীর্ঘদিন দায়িত্ব পালন করেছেন। নবম জাতীয় সংসদে তিনি জনপ্রশাসন মন্ত্রণালয় সম্পর্কিত স্থায়ী কমিটির সদস্য ছিলেন। তিনি ২০১৮ সালে নির্বাচনে নোয়াখালী-৩ আসন থেকে বিএনপির প্রার্থী হয়ে পরাজিত হয়েছিলেন।

## পারিবারিক জীবন
বরকত উল্লাহ বুলু ১৯৮১ সালে শামীম আক্তার লাকীকে বিয়ে করেন। তিনি ২ পুত্র সন্তানের জনক। তার স্ত্রী শামীম আক্তার ১৯৮০-৮২ সালে ঢাকা বিশ্ববিদ্যালয়ের শামসুন্নাহার হল ছাত্রদলের সাংস্কৃতিক সম্পাদক ছিলেন। তার ভাতিজা রিয়াজ কুমিল্লার লাকসাম উপজেলার স্থানীয় বিএনপি নেতা এবং নওয়াব ফয়জুন্নেসা চৌধুরানী সরকারি কলেজের সাবেক ছাত্রদল প্রধান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
মাহমুদুর রহমান বেলায়েত

**মাহমুদুর রহমান বেলায়েত** (১ জুলাই ১৯৪৫—৯ অক্টোবর ২০২৩) হলেন নোয়াখালী জেলা বাংলাদেশ আওয়ামী লীগের নেতা, মুক্তিযোদ্ধা ও মুজিব বাহিনীর জেলা প্রধান। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য।

## জন্ম
মাহমুদুর রহমান বেলায়েত ১ জুলাই ১৯৪৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নোয়াখালী জেলার সদর উপজেলার গুপ্তাঙ্গ গ্রামে জন্মগ্রহণ করেন।

## রাজনৈতিক ও কর্মজীবন
মাহমুদুর রহমান বেলায়েত নোয়াখালী জেলায় মুক্তিযুদ্ধের অন্যতম সংগঠক হিসেকে ভূমিকা রাখেন। মুক্তিযুদ্ধ চলাকালে তিনি ছিলেন নোয়াখালী জেলা মুজিব বাহিনীর প্রধান। চৌমুহনী এসএ কলেজের সাবেক ভিপি ও কেন্দ্রীয় ছাত্রলীগের সহ সভাপতি হিসেবে দায়িত্ব পালন করা মাহমুদুর রহমান বেলায়েত নোয়াখালী জেলা আওয়ামীলীগের সভাপতি হিসেবেও দায়িত্ব পালন করেছেন। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য। জুন ১৯৯৬ ও ২০০১ সালের নির্বাচনে অংশগ্রহণ করে তিনি পরাজিত হন।

## তথ্যসূত্র

বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:১৯৪৫-এ জন্ম
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:২০২৩-এ মৃত্যু
পারভীন হক সিকদার

**পারভীন হক সিকদার** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৯ থেকে নির্বাচিত জাতীয় সংসদ সদস্য ছিলেন।

## জন্ম ও প্রাথমিক জীবন
পারভীন হক সিকদার ৩ জানুয়ারি ১৯৬৩ সালে শরীয়তপুর জেলার ভেদরগঞ্জ উপজেলার কার্তিকপুর গ্রামে জন্মগ্রহণ করেন। তার পিতা মুক্তিযোদ্ধা, শিল্পপতি ও ন্যাশনাল ব্যাংক লিমিটেডের প্রতিষ্ঠাতা চেয়ারম্যান জয়নুল হক সিকদার। মাতা মনোয়ারা সিকদার।

## রাজনৈতিক ও কর্মজীবন
পারভীন হক সিকদার ন্যাশনাল ব্যাংক লিমিটেডের পরিচালক ও নির্বাহী কমিটির চেয়ারপার্সন। তিনি একাদশ জাতীয় সংসদের সংরক্ষিত নারী আসন-৩৯ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র


## বহিঃসংযোগ

* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:১৯৬৩-এ জন্ম
বিষয়শ্রেণী:শরীয়তপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশী শিল্পপতি
বিষয়শ্রেণী:বিএএফ শাহীন কলেজ ঢাকার প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
আলমনগর ইউনিয়ন

**আলমনগর ইউনিয়ন** বাংলাদেশের ঢাকা বিভাগের টাঙ্গাইল জেলার গোপালপুর উপজেলার একটি ইউনিয়ন। এটি টাঙ্গাইল থেকে ৪২ কিমি উত্তরে অবস্থিত।

## জনসংখ্যার উপাত্ত
বাংলাদেশ পরিসংখ্যান ব্যুরো দ্বারা সম্পাদিত জনসংখ্যা ২০১১ অনুসারে, আলমনগর ইউনিয়নের মোট জনসংখ্যা ১৯৭৫২ জন। মোট পরিবার ৫২৮১ আছে।

## শিক্ষা
আলমনগর ইউনিয়নের শিক্ষার হার ৪১.২% (পুরুষ -৪৩.৪%, মহিলা -৩৯.১%)।

## আরও দেখুন
* টাঙ্গাইল জেলা ইউনিয়ন পরিষদসমূহ

## তথ্যসূত্র

বিষয়শ্রেণী:গোপালপুর উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
মির্জাপুর ইউনিয়ন, গোপালপুর

**মির্জাপুর ইউনিয়ন** বাংলাদেশের টাঙ্গাইল জেলার গোপালপুর উপজেলার একটি ইউনিয়ন। এটি গোপালপুর থেকে ৮ কিমি দক্ষিণপূর্ব এবং টাঙ্গাইল জেলা সদর থেকে ৫৫ কিমি উত্তরে অবস্থিত।

## জনসংখ্যার উপাত্ত
২০১১ সালের আদমশুমারি অনুসারে মির্জাপুর ইউনিয়নের জনসংখ্যা ২৭৩৫৯ জন। মোট পরিবার ৭১০৩ টি। শিক্ষার হার (বয়স ৭ এবং তার বেশি)  ৪২.৮% (পুরুষ: ৪৪.৬%, মহিলা: ৪১.২%)।

## আরও দেখুন

* টাঙ্গাইল জেলা ইউনিয়ন পরিষদসমূহ

## তথ্যসূত্র

বিষয়শ্রেণী:গোপালপুর উপজেলার ইউনিয়ন
বিষয়শ্রেণী:টাঙ্গাইল জেলার জনবহুল স্থান
সেলাই তালিকা

এটি হাত এবং মেশিন সেলাই ব্যবহৃত ব্যবহৃত সেলাই একটি তালিকা।

## মেশিন সেলাই প্রকার

* চেইন সেলাই 
* সোজা সেলাই 
* জিগজ্যাগ সেলাই 
* সেলাই চলছে 
* পিছনে সেলাই 
* সাটিন সেলাই

## হাত সেলাই প্রকার

* ব্যাক ট্যাক - অ্যাঙ্কর টেঙ্কিং বা বেস্টিংয়ের পিছনে স্টিচ (এস) 
* ব্যাকস্টিচ এবং সজ্জা জন্য শক্ত হাত সেলাই 
* বেস্টিং সেলাই (মার্কিন) - শক্তিবৃদ্ধির জন্য বা অস্থায়ীভাবে জায়গায় ফ্যাব্রিক ধরে রাখার জন্য (ট্যাকের মতো) 
* কম্বল সেলাই - একটি বিরক্তিকর কম্বল শেষ করতে ব্যবহৃত 
* ব্লাইন্ড সেলাই (বা হেমস্টিচ ) - অসম্পূর্ণ হেমের জন্য ব্যবহৃত স্লিপ সেলাইয়ের ধরন 
* বাটনহোল সেলাই - বাটনহোলগুলি শক্তিশালী করার জন্য এবং কাটা ফ্যাব্রিককে উত্থিত হওয়া থেকে রোধ করার জন্য 
* চেইন সেলাই বা সজ্জা জন্য হাত বা মেশিন সেলাই 
* ক্রস-সেলাই - সাধারণত সাজসজ্জার জন্য ব্যবহৃত হয় । 
* ক্যাচ সেলাই (এছাড়াও 'ফ্ল্যাট' এবং 'অন্ধ'-ক্যাচ সেলাই) - হেমিংয়ে ব্যবহৃত ফ্ল্যাট লুপেড সেলাই
* ডার্নিং সেলাই - ফ্যাব্রিক বা বুননতে গর্ত বা জীর্ণ অঞ্চলগুলি মেরামত করার জন্য 
* সূচিকর্ম সেলাই - এক বা একাধিক সেলাই স্বীকৃত চেহারার একটি চিত্র তৈরি করে 
* হেমস্টিচ (হেমিং সেলাই) - পোশাক বা ঘরের লিনেনগুলির হেম শোভিত করার জন্য আলংকারিক কৌশল। 
* ওভারকাস্ট সেলাই 
* প্যাড সেলাই - ফ্যাব্রিক দুই বা ততোধিক স্তর একসাথে সুরক্ষিত করে এবং দৃness়তা সরবরাহ করে 
* সেলাই বাছাই করুন - হাতের সেলাই যা ফ্যাব্রিকের ভুল দিকটিতে কেবল কয়েকটি থ্রেড ধরে, উচ্চমানের পোশাকগুলি হেমিংয়ের জন্য সাধারণত উত্সাহিত করা যায়
* সেলাই চালানো - হাতের সেলাই এবং সংগ্রহের জন্য 
* নাবিকদের সেলাই 
* স্লিপ সেলাই - থ্রেডটি প্রদর্শন না করে ডান দিক থেকে একত্রে দু'টি টুকরো টুকরো টুকরো টুকরো করে আঁধার জন্য অন্ধ সেলাইয়ের ফর্ম। 
* 
* ট্যাক (ইউ কে, এছাড়াও বেসে বা পিন) - দ্রুত, অস্থায়ী স্টিচিং অপসারণ করার উদ্দেশ্যে 
* তাঁবু সেলাই - ৪৫ ডিগ্রি কোণে তির্যক সূচিকর্ম সেলাই 
* টপস্টিচ - গার্মেন্টস এজগুলিতে যেমন নেকলাইনস এবং হেমস ব্যবহার করা হয়, ফেসিংগুলিকে স্থানে থাকতে সহায়তা করে এবং একটি খাস্তা দেয় 
* হুইপস্টিচ - প্রান্ত রক্ষা করার জন্য

## আরো দেখুন

* সেলাই মেশিন ব্র্যান্ডের তালিকা

## তথ্যসূত্র

*  
*     

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:সেলাই
খোদেজা নাসরিন আক্তার হোসেন

**খোদেজা নাসরিন আক্তার হোসেন সেলিনা** বাংলাদেশ আওয়ামী লীগের একজন রাজনীতিবিদ ও আইনজীবী। যিনি একাদশ জাতীয় সংসদের সংরক্ষিত নারী আসন-৪০ থেকে নির্বাচিত জাতীয় সংসদ সদস্য ছিলেন।

## জন্ম ও প্রাথমিক জীবন
খোদেজা নাসরিন আক্তার হোসেন ২ জুলাই ১৯৬৮ সালে রাজবাড়ী জেলার পাংশা উপজেলার হাবাসপুর ইউনিয়নের মিয়া বাড়িতে জন্মগ্রহণ করেন। তার পিতা এসএম মোতাহার হোসেন মিয়া ও মাতা বদরুন্নেসা হোসেন।

## রাজনৈতিক ও কর্মজীবন
খোদেজা নাসরিন আক্তার হোসেন আওয়ামী যুব মহিলা লীগের যুগ্ম-সাধারণ সম্পাদক এবং ঢাকা জজকোর্টে আইনজীবী।  তিনি একাদশ জাতীয় সংসদের সংরক্ষিত নারী আসন-৪০ থেকে নির্বাচিত জাতীয় সংসদ সদস্য হিসেবে দায়িত্ব পালন করেন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র


## বহিঃসংযোগ

* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:১৯৬৮-এ জন্ম
বিষয়শ্রেণী:রাজবাড়ী জেলার রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
সুইমোর

ডান|থাম্ব|সুইমোর মডেল ৬২০
**সুইমোর** সেলাই মেশিন শিল্পজাত পোস্ট। দ্বিতীয় বিশ্বযুদ্ধের জাপান (প্রধানত যন্ত্রাংশ ব্যবহার থেকে বিবিধ, এশিয়ান, দেশ, যদিও ৯০০ সিরিজ মোটর বেলজিয়াম হতে নির্মিত ) এবং আমদানি করা হতো নিউ ইয়র্ক সিটি, নিউ ইয়র্ক।

অসংখ্য মডেলের অস্তিত্ব দিয়ে, অনেক ইউনিট প্রতিপাদন করা আছে যা একটি মোটামুটি নির্ভরযোগ্য ট্র্যাক রেকর্ড। বছরের পর বছর ধরে কয়েক মডেলের যন্ত্রের ব্যবহার হয়ে উঠছে ।একটি সংগ্রাহক আইটেম এবং নান্দনিক মিল যা আমেরিকান অটোমোবাইল একই যুগকে নির্দেশ করে।.

## আরও দেখুন

* তালিকা সেলাই মেশিন ব্রান্ডের

## তথ্যসূত্র

বিষয়শ্রেণী:জাপানের বিলুপ্ত কোম্পানি
বিষয়শ্রেণী:সেলাই মেশিন ব্র্যান্ড
হেমনগর ইউনিয়ন

**হেমনগর ইউনিয়ন,** এটি বাংলাদেশের, টাঙ্গাইল জেলার, গোপালপুর উপজেলার একটি ইউনিয়ন। এটি টাঙ্গাইল থেকে ৫২ কিমি উত্তরে অবস্থিত। 
থাম্ব|220x220পিক্সেল| পরির দালান, হেমনগর জমিদার বাড়ি |alt=|কেন্দ্র

## শিক্ষা প্রতিষ্ঠান

হেমনগর কলেজ
হেমনগর শশীমুখী উচ্চ ইংরেজি বিদ্যালয়
নারুচী স্কুল এন্ড কলেজ
ভোলারপাড়া দারুল উলূম কওমি মাদ্রাসা

## জনসংখ্যার উপাত্ত
২০১১ সালের আদমশুমারি অনুসারে হেমনগর ইউনিয়নের ৮,৩৩১ টি পরিবার আছে এবং জনসংখ্যা ৩৩,৩৯৮ জন। শিক্ষার হার (বয়স ৭ এবং তার বেশি) ছিল ৪৫.৯% (পুরুষ: ৪৮.১%, মহিলা: ৪৩.৯%)।
## আরও দেখুন

* টাঙ্গাইল জেলা ইউনিয়ন পরিষদসমূহ

## তথ্যসূত্র

৭ টি ইউনিয়ন
১|নগদাশিমলা
২|হাদিরা
৩|আলমনগর
৪|বেলুয়া
৫|হেমনগর
৬|ঝাওয়াইল
৭|নবগ্রাম

বিষয়শ্রেণী:গোপালপুর উপজেলার ইউনিয়ন
বিষয়শ্রেণী:টাঙ্গাইল জেলার জনবহুল স্থান
সৈয়দা রাশিদা বেগম

**সৈয়দা রাশিদা বেগম** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৫ থেকে নির্বাচিত জাতীয় সংসদ সদস্য।

## জন্ম ও প্রাথমিক জীবন
সৈয়দা রাশিদা বেগম কুষ্টিয়া জেলায় জন্মগ্রহণ করেন। তিনি কুষ্টিয়া জেলার মিরপুর উপজেলা আ’লীগের সাবেক সভাপতি, মুক্তিযোদ্ধা মৃত সৈয়দ নিজাম উদ্দিন লাইটের সহধর্মীনি। তাদের নিবাস মিরপুর উপজেলার সুলতানপুর গ্রামে।

## রাজনৈতিক ও কর্মজীবন
সৈয়দা রাশিদা বেগম মিরপুর উপজেলা মহিলা আওয়ামী লীগের প্রতিষ্ঠাতা সভাপতি ছিলেন। তিনি মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য। তিনি একাদশ জাতীয় সংসদের সংরক্ষিত নারী আসন-৩৫ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:১৯৬২-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:মিরপুর উপজেলার ব্যক্তি
পার্টুসিস টিকা

**পার্টুসিস টিকা** হল একটি টিকা যা হুপিং কাশির (পার্টাসিস) বিরুদ্ধে সুরক্ষা দেয়। দুটি প্রধান ধরন আছে: সম্পূর্ণ-কোষ টিকা আর কোষহীন টিকা। সম্পূর্ণ-কোষ টিকা প্রায় ৭৮% কার্যকর আর কোষহীন টিকা ৭১-৮৫% কার্যকর। প্রতি বছর টিকাগুলির কার্যকরিতা ২ থেকে ১০% এর মাঝামাঝি হ্রাস পায় বলে মনে হয়, আর কোষহীন টিকার ক্ষেত্রে আরও দ্রুত এই হ্রাস হয়। গর্ভাবস্থায় টিকাদান শিশুকে সুরক্ষা দিতে পারে। অনুমান করা হয় যে টিকাটি ২০০২ এ পাঁচ লক্ষের বেশি মানুষদের প্রাণ বাঁচিয়েছে।

বিশ্ব স্বাস্থ্য সংস্থা এবং সেন্টার ফর ডিজিজ কন্ট্রোল অ্যান্ড প্রিভেনশন সমস্ত শিশুকে পার্টুসিস-এর জন্য টিকা দেওয়ার এবং নিয়মিত টিকাদানে অন্তর্ভুক্ত করার সুপারিশ করে। যে মানুষদের এইচআইভি/এইড্‌স আছে তারাও এর অন্তর্ভুক্ত। সাধারণভাবে ছোট শিশুদের ছয় সপ্তাহ বয়স থেকে শুরু করে তিনটি ডোজের পরামর্শ দেওয়া হয়। টিকাটি শুধুমাত্র অন্যান্য টিকার সঙ্গে মিলিতভাবেই উপলব্ধ।

কোষহীন টিকাগুলির কম পার্শ্ব প্রতিক্রিয়ার কারণে এগুলি সাধারণভাবে উন্নত বিশ্বে বেশি ব্যবহার করা হয়। সম্পূর্ণ-কোষ টিকা দেওয়া হয়েছে এমন মানুষদের মধ্যে ১০ থেকে ৫০% মানুষের ইঞ্জেকশনের জায়গায় লালভাব ও জ্বর হয়। শতকরা এক ভাগের কম মানুষের ক্ষেত্রে তড়কা জ্বর ও দীর্ঘক্ষণ কাঁদার ঘটনা ঘটে। কোষহীন টিকাগুলির ক্ষেত্রে বাহুতে সংক্ষিপ্ত সময়ের জন্য ফোলাভাব দেখা দিতে পারে যা গুরুতর নয়। উভয় প্রকারের টিকার ক্ষেত্রেই, কিন্তু বিশেষভাবে সম্পূর্ণ-কোষ টিকার ক্ষেত্রে, শিশুর বয়স যত কম হয় পার্শ্ব প্রতিক্রিয়াগুলিও ততই কম হয়। ছয় বছর বয়সের পরে সম্পূর্ণ-কোষ টিকাগুলি ব্যবহার করা উচিত নয়। উভয় প্রকারের কোনোটির সাথেই কোনো গুরুতর দীর্ঘকালীন স্নায়বিক সমস্যার সম্পর্ক নেই।

১৯২৬ এ পার্টুসিস টিকা তৈরি করা হয়েছিল। এটি বিশ্ব স্বাস্থ্য সংস্থার অপরিহার্য ওষুধের তালিকা অর্থাৎ একটি মৌলিক স্বাস্থ্য ব্যবস্থায় প্রয়োজনীয় সর্বাপেক্ষা গুরুত্বপূর্ণ ওষুধগুলির তালিকায় স্থান পেয়েছে। ধনুষ্টঙ্কার, ডিফথেরিয়া,পোলিও ও হিব টিকাগুলিও অন্তর্ভুক্ত আছে এমন একটি প্রকারের টিকার মূল্য ২০১৪ সালে ছিল প্রতি ডোজ পিছু ১৫.৪১ মার্কিন ডলার।

## তথ্যসূত্র

বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ (টিকা)
বিষয়শ্রেণী:টিকা
রং (উপাদান)

**রঙ** বলতে রঞ্জক পদার্থবিশিষ্ট এক ধরনের তরল বা অর্ধতরল মিশ্রণকে বোঝায় যা কোনও পৃষ্ঠতলের উপর পাতলা স্তরের মত প্রয়োগ করা হয়, যা পরে শুকিয়ে ঐ পৃষ্ঠের উপরে একটি স্থায়ী শক্ত রঙিন প্রলেপে পরিণত হয়। সাধারণত প্রকৃতিতে প্রাপ্ত খনিজ রঞ্জক পদার্থের গুঁড়াকে তরল কোনও মাতৃপদার্থ বা বাহক পদার্থ (যাকে রঙের মাধ্যম বলে) নিলম্বিত করে বা আবদ্ধ করে রঙ প্রস্তুত করা হয়। তেল, পানি, আঠা জাতীয় পদার্থ, ইত্যাদি রঙের মাধ্যম হিসেবে ব্যবহৃত হতে পারে। এরপর এই রঙকে সাধারণত তুলির সাহায্যে কোনও সমতল পৃষ্ঠের উপরে প্রয়োগ করা হয়। রঙকে পানি বা অন্য কোনও দ্রাবক বা লুঘকারকের মাধ্যমে পাতলা করা যেতে পারে। চিত্রাঙ্কন প্রক্রিয়াতে কিংবা কোনও পৃষ্ঠতলকে আবহাওয়া থেকে সুরক্ষা করার কাজে রঙ ব্যবহৃত হয়। 

## তথ্যসূত্র

বিষয়শ্রেণী:রং (উপাদান)
বিষয়শ্রেণী:রং করার উপাদান
বিষয়শ্রেণী:প্রলেপ
২০১৭ ম্যান বুকার পুরস্কার

থাম্ব|আুকার
**২০১৭ [[ম্যান বুকার পুরস্কার]]** 
প্রদান করা হয় ২০১৭ সালের ১৭ই অক্টোবর। ম্যান বুকার পুরস্কারের জন্য ১৩টি বইয়ের দীর্ঘ তালিকা ঘোষণা করা হয় ২৮ জুলাই এবং ৬টি বইয়ের সংক্ষিপ্ত তালিকা ১৩ সেপ্টেম্বর ঘোষণা করা হয়। জর্জ স্যান্ডার্স তার উপন্যাস *লিংকন ইন দ্য বার্ডোর* জন্য ম্যান বুকার বিজয়ী টানা দ্বিতীয় মার্কিন নাগরিক হিসাবে ২০১৭ ম্যান বুকার পুরস্কার অর্জন করেন।

## বিচারক প্যানেল
*লোলা, বারোনেস ইয়াং
*লিলা আজম জানগানিহ
*সারা হল
*কলিন থাবরন
*টম ফিলিপস

## মনোনয়ন (সংক্ষিপ্ত তালিকা)

## মনোনয়ন (দীর্ঘ তালিকা)

## তথ্যসূত্র‌

বিষয়শ্রেণী:ব্রিটিশ সাহিত্য পুরস্কার
বিষয়শ্রেণী:ইংরেজি ভাষার সাহিত্য পুরস্কার
বিষয়শ্রেণী:সাল অনুযায়ী ম্যান বুকার পুরস্কার
বিষয়শ্রেণী:বুকার পুরস্কার
অর্জুনা ইউনিয়ন

**অর্জুন ইউনিয়ন** বাংলাদেশের টাঙ্গাইল জেলার ভূঞাপুর উপজেলার একটি ইউনিয়ন। এটি টাঙ্গাইল থেকে ৩৬ কিমি উত্তরে কিমি অবস্থিত।

## জনসংখ্যার উপাত্ত
বাংলাদেশ পরিসংখ্যান ব্যুরো দ্বারা সম্পাদিত আদমশুমারি ২০১১ অনুসারে, অর্জুনা ইউনিয়নের মোট জনসংখ্যা ২৬,৭৯৩ জন। মোট ৬,৮১০টি পরিবার রয়েছে।

## শিক্ষা
অর্জুনা ইউনিয়নের শিক্ষার হার ৪১.১% (পুরুষ -৪২.৫%, মহিলা -৩৯.৮%)
শিক্ষা প্রতিষ্ঠানঃ
* অর্জুনা সরকারি প্রাথমিক বিদ্যালয়
* অর্জুনা মহসীন উচ্চ বিদ্যালয়
* হাজী ইসমাঈল খাঁ কারিগরি কলেজ
* অর্জুনা দাখিল মাদ্রাসা
* অর্জুনা হাফিজিয়া মাদ্রাসা
* শহীদ স্মৃতি কিন্ডারগার্ডেন
এছাড়া, ধর্মীয় শিক্ষার জন্য রয়েছে মাদ্রাসা

।

## আরও দেখুন

* টাঙ্গাইল জেলা ইউনিয়ন পরিষদসমূহ

## তথ্যসূত্র

বিষয়শ্রেণী:ভূঞাপুর উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
হেপাটাইটিস বি টিকা

**হেপাটাইটিস বি টিকা** হল একটি টিকা যা হেপাটাইটিস বি প্রতিরোধ করে।  প্রথম ডোজটি জন্মের ২৪ ঘণ্টার মধ্যে দেওয়া হয় এবং তার পরে আরও দুটি বা তিনটি ডোজ দেওয়া হয়। এইচআইভি / এইডস এর কারণে দুর্বল প্রতিরোধ ক্ষমতা থাকা মানুষ এবং অকাল জন্মগ্রহণকারী শিশুরা এর অন্তর্ভুক্ত। সুস্থ মানুষদের নিয়মমাফিক টিকা দেওয়ার ফলে ৯৫% এরও বেশি মানুষ সুরক্ষিত থাকেন। 

উচ্চ ঝুঁকিযুক্ত মানুষদের ক্ষেত্রে, টিকাটি কাজ করেছে কিনা তা যাচাই করার জন্য রক্ত পরীক্ষা করার পরামর্শ দেওয়া হয়। দুর্বল রোগ প্রতিরোধ ক্ষমতা থাকা মানুষদের অতিরিক্ত ডোজ প্রয়োজন হতে পারে, কিন্তু বেশির ভাগ মানুষের জন্য তা প্রয়োজনীয় নয়। যে সমস্ত মানুষ হেপাটাইটিস বি ভাইরাসের সংস্পর্শে এসেছেন কিন্তু টিকা নেন নি, তাদের ক্ষেত্রে টিকা ছাড়াও হেপাটাইটিস বি রোগ প্রতিরোধী গ্লোবিউলিন দেওয়া উচিত। টিকাটি পেশীতে একটি ইঞ্জেকশন দ্বারা দেওয়া হয়।

হেপাটাইটিস বি টিকা থেকে গুরুতর পার্শ্ব প্রতিক্রিয়া খুবই অসাধারণ। ইঞ্জেকশনের স্থানে ব্যথা হতে পারে। গর্ভাবস্থায় অথবা স্তন্যপান করানোর সময় এটা ব্যবহার করা নিরাপদ। এর সাথে গিয়েন-বারে সিনড্রোমের (Guillain-Barre syndrome) কোনো যোগসূত্র নেই। বর্তমান টিকাগুলি রিকম্বিন্যান্ট ডিএনএ কৌশলগুলির সাহায্যে প্রস্তুত করা হয়। এগুলি এককভাবে এবং অন্য টিকাগুলির সঙ্গে সম্মিলিতভাবে, উভয়ভাবেই পাওয়া যায়।

হেপাটাইটিস বি এর প্রথম টিকাটি ১৯৮১ সালে মার্কিন যুক্তরাষ্ট্রে অনুমোদিত হয়েছিল। একটি নিরাপদতর সংস্করণ বাজারে এসেছিল ১৯৮৬ সালে। এটি বিশ্ব স্বাস্থ্য সংস্থার অপরিহার্য ওষুধের তালিকা, অর্থাৎ একটি মৌলিক স্বাস্থ্য ব্যবস্থায় প্রয়োজনীয় সর্বাপেক্ষা গুরুত্বপূর্ণ ওষুধগুলির তালিকায় আছে। ২০১৪ সালে প্রতি ডোজের পাইকারী মূল্য ছিল ০.৫৮ থেকে ১৩.২০ মার্কিন ডলারের মধ্যে। মার্কিন যুক্তরাষ্ট্রে এটির দাম ৫০ থেকে ১০০ মার্কিন ডলারের মধ্যে।

## তথ্যসূত্র

বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ (টিকা)
বিষয়শ্রেণী:ক্যান্সারের টিকা
জোনাথন লি রিচেস

**জোনাথন লি রিচেস** (জন্ম ২৭ ডিসেম্বর, ১৯৭৬) একজন প্রাক্তন ফেডারেল বন্দী (বন্দী নাম্বার #৪০৯৪৮-০১৮)  তিনি আমেরিকা যুক্তরাষ্ট্রের বিভিন্ন জেলা আদালতে দায়ের করেছেন এমন অনেক মামলার জন্য পরিচিত।  রিচেসকে তারবার্তা জালিয়াতির অভিযোগে মামলাধীন একটি বিষয়ে তর্কাতর্কিরকারণে কেনটাকির ফেডারেল মেডিকেল সেন্টারে আটক করা হয়েছিল। তার মুক্তির তারিখ ছিল ৩০ এপ্রিল, ২০১২।  বিনা অনুমতিতে পেনসিলভেনিয়া রাজ্যের পূর্ব জেলা ত্যাগ করার কারণে, ২০১২ সালের ডিসেম্বরে তার ফেডারেল প্রবেশন লঙ্ঘনের জন্য তাকে গ্রেপ্তার করা হয়েছিল। তিনি কানেকটিকাটে চলে আসেন এবং স্যান্ডি হুক প্রাথমিক বিদ্যালয়ের ঘটনার শুটার অ্যাডাম লানজার মামার ছদ্মবেশ ধারণ করেছিলেন। 

## ইতিহাস
৮ ই জানুয়ারী, ২০০৬ সাল থেকে তিনি সারাদেশে ফেডারেল জেলা আদালতে  ২৬০০  টিরও বেশি মামলা দায়ের করেছেন,  যার মধ্যে বেশ কয়েকটি সংবাদ মাধ্যমের দৃষ্টি আকর্ষণ করেছে।  তাঁর মামলা মোকদ্দমার সর্বাধিক বিখ্যাত আসামিদের মধ্যে হলেন নিউ ইংল্যান্ড প্যাট্রিয়টস কোচ বিল বেলিক, আমেরিকার প্রাক্তন রাষ্ট্রপতি জর্জ ডব্লু বুশ, আমেরিকার প্রাক্তন অ্যাটর্নি জেনারেল জেনেট রেনো, মার্থা স্টুয়ার্ট, ন্যাসকারের চালক জেফ গর্ডন, আটলান্টা ফ্যালকনসের প্রাক্তন কোয়ার্টারব্যাক মাইকেল ভিক, উদ্যোক্তা স্টিভ জবস, খ্যাতিমান ব্লগার পেরেজ হিলটন, সোমালি জলদস্যু, এবং পপ তারকা ব্রিটনি স্পিয়ার্স ।  তিনি প্রয়াত বেনজির ভুট্টো, পারভেজ মোশাররফ এবং ইমিগ্রেশন অ্যান্ড ন্যাচারালাইজেশন সার্ভিসকে ৭ই নভেম্বর ২০০৭ সালে পাকিস্তানে নির্বাসন থেকে রক্ষা করতে এবং তার কারাগার থেকে মুক্তি পেয়ে নির্যাতনের শিকার হওয়ার জন্য ২০১২ সালের মার্চ মাসে মামলা করেছিলেন।  রিচেসকে নির্বাসন দেওয়ার কোনও প্রয়াসের এই মামলার বাইরে কোন প্রমাণ নেই।

২০০৮ সালের ৯ ই এপ্রিল, রিচ গ্র্যান্ড থেফট অটোর প্রকাশক টেক-টু, বিকাশকারী রকস্টার গেমস, এফসিআই উইলিয়ামসবার্গ এবং গ্র্যান্ড থেফট অটোর বিরুদ্ধে মার্কিন জেলা আদালতে অস্থায়ী নিয়ন্ত্রণের আদেশের জন্য একটি আবেদন করেছিলেন, দাবি করেন যে আসামিরা "আমাকে কারাগারে বন্দী রাখছিলো"। বন্দী বলেছিল, "আসামীরা পরিচয় চুরির ঘটনায় অবদান রেখেছিল। আসামীদের গেমসে যৌনতা, মাদক এবং হিংসা দেখায় যা আমার ক্ষতি করে।" রিচেস আরও বলেছিল, "আসামিরা আমাকে কারাগারে রেখেছিল। আমি হিংস্র বন্দীদের কাছ থেকে বিপদের মুখোমুখি হয়েছিলাম যে গ্র্যান্ড থেফট অটো খেলে আমাকে পরাজিত করবে এবং আমার সোনার যীশু ক্রস নিয়ে নিবে।"

## আরো দেখুন

* ভয়াবহ মামলা মোকদ্দমা 
* অহেতুক মামলা

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:মার্কিন বন্দী ও আটক
বিষয়শ্রেণী:জীবিত ব্যক্তি
বিষয়শ্রেণী:১৯৭০-এর দশকে জন্ম
গাবসারা ইউনিয়ন

**গাবসারা ইউনিয়ন** বাংলাদেশের টাঙ্গাইল জেলার ভূঞাপুর উপজেলার একটি ইউনিয়ন। এটি টাঙ্গাইল থেকে ৩৭ কিমি উত্তরে কিমি অবস্থিত। ইউনিয়নটির সাথে কোন সড়ক যোগাযোগ নেই। কারণ ইউনিয়নটি যমুনা গর্ভে।

## জনসংখ্যা
২০১১ সালের আদমশুমারী অনুসারে গাবসারা ইউনিয়নের মোট জনসংখ্যা ২৬,৬৭৮ জন। মোট ৬,২৪৩টি পরিবার রয়েছে। 

## আরও দেখুন

* টাঙ্গাইল জেলা
*যমুনা নদী

## তথ্যসূত্র

বিষয়শ্রেণী:ভূঞাপুর উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
হেপাটাইটিস এ টিকা

thumb|
**হেপাটাইটিস এ টিকা** হল একটি টিকা যা হেপাটাইটিস এ প্রতিরোধ করে।  এটি প্রায় ৯৫% ক্ষেত্রে কার্যকর হয় এবং কমপক্ষে পনের বছর এবং সম্ভবত একজন মানুষের সারা জীবন ধরে স্থায়ী হয়।  যদি দেওয়া হয়, তবে এক বছর বয়সের পরে শুরু করে দুটি ডোজের পরামর্শ দেওয়া হয়।  এটি একটি পেশীতে ইনজেকশন দ্বারা দেওয়া হয়।

বিশ্ব স্বাস্থ্য সংস্থা (ডাব্লুএইচও) এমন অঞ্চলগুলিতে সার্বজনীন টিকা দেওয়ার পরামর্শ দেয় যেখানে রোগগুলি মাঝারি মাত্রায় সাধারণ।  এই রোগটি যেখানে খুব সাধারণ, সেখানে ব্যাপকভাবে টিকা দেওয়ার পরামর্শ দেওয়া হয় না কারণ সমস্ত মানুষ সাধারণত শিশু বয়সে সংক্রমণের মাধ্যমে প্রতিরোধ ক্ষমতা গড়ে তোলে।  সেন্টার ফর ডিজিজ কন্ট্রোল অ্যান্ড প্রিভেনশন (সিডিসি) উচ্চ ঝুঁকিতে থাকা প্রাপ্তবয়স্ক মানুষদের এবং সমস্ত শিশুকে টিকা দেওয়ার পরামর্শ দেয়।

গুরুতর পার্শ্ব প্রতিক্রিয়া খুব বিরল।  প্রায় ১৫% শিশু এবং অর্ধেক প্রাপ্তবয়স্কদের মধ্যে ইনজেকশনের স্থানে ব্যথা হয়।  বেশির ভাগ হেপাটাইটিস এ টিকাতে নিষ্ক্রিয় ভাইরাস থাকে এবং কয়েকটিতে দুর্বল ভাইরাস থাকে।  দুর্বল ভাইরাসযুক্ত টিকাগুলি গর্ভাবস্থায় বা দুর্বল রোগ প্রতিরোধ ক্ষমতা থাকা মানুষদের জন্য সুপারিশ করা হয় না।  কয়েকটি ফরমুলায় হেপাটাইটিস এ এর সাথে হেপাটাইটিস বি বা টাইফয়েড টিকাকে যুক্ত করা হয়। 

প্রথম হেপাটাইটিস এ টিকাটি ১৯৯১ সালে ইউরোপে এবং মার্কিন যুক্তরাষ্ট্র ১৯৯৫ সালে অনুমোদিত হয়েছিল।  এটি বিশ্ব স্বাস্থ্য সংস্থার অপরিহার্য ওষুধের তালিকা, অর্থাৎ একটি মৌলিক স্বাস্থ্য ব্যবস্থায় প্রয়োজনীয় সর্বাপেক্ষা গুরুত্বপূর্ণ ওষুধগুলির তালিকায় আছে।  মার্কিন যুক্তরাষ্ট্রে এটির দাম ৫০ থেকে ১০০ মার্কিন ডলারের মধ্যে।

## তথ্যসূত্র

বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ (টিকা)
সাদা কালো প্রেম

**<nowiki/>'সাদা কালো প্রেম**' ২০১৯ সালে প্রকাশিত বাংলা ভাষায় রচিত একটি চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৮ অক্টোবর, ২০১৯ তারিখে মুক্তিপ্রাপ্ত ডনগিরি চলচ্চিত্রের জন্য রচিত এবং ব্যবহার হয়েছে। ডনগিরি চলচ্চিত্রটি প্রাথমিকভাবে *সাদা-কালো প্রেম* নামে নির্মিত হয়। এই গানটি এই চলচ্চিত্রের শিরোনামীয় সঙ্গীত হিসেবে রচিত হয়। গীতিকার কবির বকুলের কথা এবং ইমন সাহার সুর ও সঙ্গীত পরিচালনায় এই গানে কণ্ঠ দিয়েছেন সাবরিনা পড়শী এবং ইমরান মাহমুদুল

## সঙ্গীত ধারণ
সাদা-কালো প্রেম(পরবর্তীতে ডনগিরি নামে মুক্তিপ্রাপ্ত) চলচ্চিত্রের মহরত অনুষ্ঠানের পূর্বেই এই গানে গীতি রচনা ও সুর আরোপ করা হয়। কবির বকুল এই গানটি ‘নীলচে আকাশ, মেলছে ও চোখ’ শিরোনামে লিখেছিলেন। ১৩ ফেব্রুয়ারি, ২০১৬ তারিখে মগবাজারের শ্রুতি রেকর্ডিং স্টুডিও-তে এই চলচ্চিত্রের মহরত, কলাকুশলী পরিচিতি এবং এই গানটি ধারণ করা হয়। মহরত অনুষ্ঠানের দিন সাবরিনা পড়শী ও মহরত অনুষ্ঠানের আগের দিন ইমরানের কণ্ঠ ধারণ করা হয়। কণ্ঠ ধারণের পর ইমন সাহা এই গানের সঙ্গীতায়োজন করেন।

## চিত্রগ্রহণ
সাভারের গলফ কোর্স, উত্তরার বর্ধিত অঞ্চলে এই গানের 'আউটডোর' দৃশ্য ধারণ করা হয়। এই গানের দৃশ্যায়নে বাপ্পি চৌধুরী ও এমিয়া এমি অভিনয় ও ঠোঁট মিলিয়েছেন। মাসুম বাবুল, সাইফ খান কালু ও হাবিব যৌথভাবে এই গান সহ ডনগিরি'র সকল গানের নৃত্য পরিচালনা করেন।

## মুক্তিলাভ
১৩ অক্টোবর, ২০১৯ তারিখে ডনগিরি চলচ্চিত্রের প্রচারণার অংশ হিসেবে এই গানটি 'লাইভ টেকনোলজিস'-এর ব্যানারে 'সাদা কালো প্রেম' শিরোনামে ইউটিউবে অবমুক্ত করা হয়।

## আরও দেখুন

## তথ্যসূত্র



বিষয়শ্রেণী:বাংলা চলচ্চিত্রের গান
বিষয়শ্রেণী:বাংলা ভাষার গান
বিষয়শ্রেণী:বাংলাদেশী সঙ্গীত
ফলদা ইউনিয়ন

**ফালদা ইউনিয়ন** বাংলাদেশের টাঙ্গাইল জেলার ভূঞাপুর উপজেলার, একটি ইউনিয়ন। এটি টাঙ্গাইল থেকে ৩৪ কিমি উত্তরে কিমি অবস্থিত।

## জনসংখ্যার উপাত্ত
বাংলাদেশ পরিসংখ্যান ব্যুরো দ্বারা সম্পাদিত আদমশুমারি ২০১১ অনুসারে, ফালদা ইউনিয়নের মোট জনসংখ্যা ২১,৪৯৭ জন। মোট ৫,৭২৮টি পরিবার আছে।

## শিক্ষা
ফালদা ইউনিয়নের শিক্ষার হার ৪৬.১% (পুরুষ -৪৯.৩%, মহিলা -৪৩.২%)।।
## আরও দেখুন

* টাঙ্গাইল জেলা ইউনিয়ন পরিষদসমূহ

## তথ্যসূত্র

বিষয়শ্রেণী:ভূঞাপুর উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
গোবিন্দাসী ইউনিয়ন

**গোবিন্দাসী ইউনিয়ন** বাংলাদেশের টাঙ্গাইল জেলার ভূঞাপুর উপজেলার একটি ইউনিয়ন। এটি টাঙ্গাইল থেকে ৩৫ কিমি উত্তরে অবস্থিত।

## জনসংখ্যার উপাত্ত
২০১১ সালের আদমশুমারি অনুসারে গোবিন্দশী ইউনিয়নের ৮,১০৯ টি পরিবার এবং জনসংখ্যা ৩৩,৪৩৯ জন ছিল। 

## শিক্ষা
শিক্ষার হার (বয়স ৭ এবং তার বেশি) ৪৬.৪% (পুরুষ-৪৯.৩%, মহিলা -৪৩.৬%) ছিল। 

## শিক্ষা প্রতিষ্ঠান

* গোবিন্দসী উচ্চ বিদ্যালয়
* রুহুলি উচ্চ বিদ্যালয় 
* গোবিন্দসী সরকার প্রাথমিক বিদ্যালয়
*কয়েড়া সরকারী প্রাথমিক বিদ্যালয় 
*নলুয়া সরকারী প্রাথমিক বিদ্যালয়
*লোকমান ফকির মহিলা ডিগ্রী কলেজ

## ভূগোল

### জলবায়ু
গোবিন্দশীর একটি গ্রীষ্মমণ্ডলীয় জলবায়ু রয়েছে। গ্রীষ্মকালে গ্রীষ্মের তুলনায় অনেক কম বৃষ্টিপাত হয়। কপেন এবং গিজারের মতে এই জলবায়ুকে আও হিসাবে শ্রেণিবদ্ধ করা হয়েছে। এখানে তাপমাত্রা গড়ে ২৫.৫° সেঃ।

### নদী ব্যবস্থা
গোবিন্দশী পশ্চিম দিকে যমুনা নদী দ্বারা বেষ্টিত। নদীটি বর্ষাকালে ৭ কিলোমিটার চওড়া হয়।

## তথ্যসূত্র

বিষয়শ্রেণী:ভূঞাপুর উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
২৮তম বাচসাস পুরস্কার

**২৮তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটাশতম আয়োজন। ২০০৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৩টি বিভাগে ১৯ জন বিজয়ীকে পুরস্কার প্রদান করা হয়। *[[হৃদয়ের কথা]]* শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।

## বিজয়ীদের তালিকা
### চলচ্চিত্র

### আজীবন সম্মাননা ২০০৬-২০০৭
* সঙ্গীত: শাহনাজ রহমতুল্লাহ
* সংস্কৃতি: ম. হামিদ
* মিডিয়া: কাজী আবু জাফর সিদ্দিকী
* চলচ্চিত্র: ফারুক
* সমাজসেবা: হাসান আহমেদ চৌধুরী কিরণ
* ক্রীড়া ভাষ্যকার: চৌধুরী জাফরউল্লাহ শারাফাত

### সাংবাদিকতা
* এস এম পারভেজ স্মৃতি পুরস্কার: মোহাম্মদ রফিকউজ্জামান
* বেলায়েত হোসেন স্মৃতি পুরস্কার: মীর মহিউদ্দিন সোহান

## আরও দেখুন
* ৩১তম জাতীয় চলচ্চিত্র পুরস্কার (বাংলাদেশ)
* ৯ম মেরিল-প্রথম আলো পুরস্কার

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:২০০৬-এর চলচ্চিত্র পুরস্কার
আলগাড়া

**আলগড়া** কালিম্পং জেলার একটি ছোট শহর। এটি পশ্চিমবঙ্গের কালিম্পং জেলার কালিম্পং শহর থেকে ১৫ কিলোমিটার পূর্বে অবস্থিত। এটি ১,৭৮০ মিটার (৫,৮৪০ ফুট) উচ্চতায় অবস্থিত এবং ২০০১এর আদমশুমারি অনুযায়ী এর জনসংখ্যা প্রায় ৩,০০০।

## ইতিহাস
প্রাচীন দামসং গাদির (দামশং দুর্গ) অবশেষের জন্য আলগারাহ বিখ্যাত। কথিত আছে যে লেপচা রাজা গায়াবো আচুক গায়েবি শক্তির সহায়তায় ঋষি নদী থেকে বড় গোলাকার মসৃণ পাথর আনিয়ে এই দুর্গটি ১৬৯০ সালে তৈরি করেছিলেন এবং দুর্গের অবশেষ এখনও আছে। রাজা গয়েবো আচুককে নিয়ে প্রজন্ম থেকে প্রজন্মান্তরে অনেক গল্প জেনেছে। এটা বিশ্বাস করা হয় যে তিনি একরকম অতিপ্রাকৃত শক্তির অধিকারী ছিলেন। কথিত আছে তিনি অতিপ্রাকৃত শক্তি দ্বারা তার অনেক ধন রক্ষিত করে রেখেছেন এবং এখানের টানেলগুলির নির্মিত করেছেন। দুর্গটি প্রাথমিকভাবে ভুটানের ড্রুকপাশদের সাথে লড়াই করার জন্য নির্মিত হয়েছিল। ড্রুকপাশরা এই জায়গাটি জয় করত বলে বহু কল্পকাহিনী রয়েছে যেহেতু বিশ্বাস করা হয় যে রাজা গাইবো আচুককে জালিয়াতির মাধ্যমে ড্রুকপা রাজা হত্যা করেছিলেন। কথিত আছে যে রাজা গায়াবো আচুক কিছু প্রাচীন যাদু অনুশীলন করতেন, যার মধ্যে একটি ছিল যদি কারো দেহ টুকরো টুকরো করা এবং স্বয়ংক্রিয়ভাবে পুনরায় যোগ করতে পারা। তাই ড্রুকপা রাজা একটি পরিকল্পনা করেন ও রাজা গায়াবো আচুককে এর ফাদে পা দেন। ড্রুকপা রাজা তাঁর দেহ থেকে মাথা কেটে তাঁর অর্ধ-কাটা ঘাড়ে ছাই লাগিয়ে দেন যেন পরে রাজা গায়াবো আচুকর মাথা জোড়া লাগতে না পারে, এতে করে লেপচা রাজার মৃত্যু হয়। এটি বিশ্বাস করা হয় যে কোন ড্রুকপা সেই জায়গায় ঘুরতে এলে অতিপ্রাকৃত শক্তির কারণে তার মৃত্যু হয়।

দুর্গটি পরে ব্রিটিশ ইস্ট ইন্ডিয়া কোম্পানি বাহিনীকে রক্ষা করতে ব্যবহৃত হয়েছিল। ১৮৬৪-এর অ্যাংলো-ভুটান যুদ্ধের পরে দুর্গটি ধ্বংসস্তূপে পতিত হয়। প্রতি বছর ২০ ডিসেম্বর, সংলগ্ন সমস্ত অঞ্চল (কালিম্পং, দার্জিলিং, সিকিম) থেকে লেপচারা রাজা গায়াবো আচুকের জন্মদিন উদ্‌যাপন করে এবং লেপচা উপজাতির দ্বারা প্রজন্ম থেকে প্রজন্মের ধরে চলা অনুষ্ঠানগুলিতে অংশ নিতে দামসং দুর্গে আসেন।

## তথ্যসূত্র

বিষয়শ্রেণী:কালিম্পং জেলার শহর
বিষয়শ্রেণী:কালিম্পং জেলার গ্রাম